สำนักงานตำรวจแห่งชาติ 1 มิ.ย.) เวลา 12.00 น.พล.ต.ต.ประวิทย์ ศิลปสุวรรณ ผบก.วท.1 กล่าวกรณีการเก็บรวบรวมพยานหลักฐานในคดีการสังหารนางกอบกุล นพอมรบดี อดีต ส.ส.เขต 1 พรรคไทยรักไทยจ.ราชบุรี เหตุเกิดเมื่อวันที่ 27 พ.ค.ที่ผ่านมาว่าในส่วนของวัตถุพยานที่เราเก็บจากสถานที่เกิดเหตุคือปลอกกระสุนชนิด 5.56 มม. นั้นจากการตรวจสอบข้อมูลพบว่า เป็นปลอกกระสุนที่ถูกยิงจากปืน 2 กระบอก และจากการเปรียบเทียบกับประวัติปลอกกระสุนปืนแบบนี้ที่คนร้ายเคยใช้ก่อเหตุในพื้นที่ตำรวจภูธรภาค 7 ย้อนหลังกลับไป 5 ปีแต่ไม่พบว่าตรงกับคดีที่เคยเกิดขึ้น แต่อย่างใดส่วนการเก็บพยานหลักฐานที่สถานที่เกิดเหตุการณ์เสียชีวิตของ นายสงัด พุ่มเพ็ง หรือสารวัตรกำนันเปี๊ยก ที่ถูกระบุว่ามีส่วนเกี่ยวข้องในการสังหาร นางกอบกุล และกินยาฆ่าแมลงเสียชีวิตที่ อำเภอสวนผึ้งจ.ราชบุรีเหตุเกิดเมื่อวันที่ 31 พ.ค.ที่ผ่านมานั้น เจ้าหน้าที่วิทยาการเขต 1 ได้เข้าไปเก็บลายนิ้วมือแฝงที่ขวดเบียร์ช้างที่อยู่ในที่เกิดเหตุ รวมทั้งตรวจลายนิ้วมือที่ขวดยาฆ่าแมลงยี่ห้อวันช็อต เพื่อนำไปตรวจว่ามีลายนิ้วมือบุคคลอื่นอีกหรือไม่
สารวัตรกํานันเปี๊ยกระบุว่ามีส่วนเกี่ยวข้องในการสังหารนางกอบกุล นพอมรบดี อดีตส.ส.เขต 1 พรรคไทยรักไทยจ.ราชบุรี 
นายสงัด พุ่มเพ็ง